UKUCOLACOLA.

Kwindwendwe ezike zahambela lomzi wase Lovedale ngo May, sibone u Napakade (Hon. C. Brownlee) enom- hake, abalele uauku bedlulela e Katala ebukweni bake. Kube luvuyo ukumbona u Mnumzetu kulomzi, nakuba sibe lusizi ukuqonda ukuba impilo yako ibuxekexwa.

Ngaba banjwa abasesiqitini kuvakala ukuba akakayeki ukubongoza ku Rulumente, nangani engazi ukuba opume- lela njanina nmalinga lawo. Nati masimxaso ngenteto ezi- ntle nezinembeko, singalibali ukumvelela nangemitandazo.

U Mr. R. W. Rose-Innes, wase Qonce ub’elapa ngolwesi- Hlanu, 18 ku May, eze kubalisela intlanganiso yododana i- Literary Society imbali ka “ Tyala” umpakati omkulu wakwa Ngqika, itanda-sizwe sakowalo.—Utsho ngento eyole kune- ne, sati sakukangela kwimidaka kwanga kuxeliwe e Xukwane kuba namhla indaba ingowabo. Elobali solipakela amawetu kwesizayo.

Umzi wesi Kolo sase Dikeni wahlanganisana ngamini itile umenywa ukuba unyule isibonda endaweni yomfi u Mr. Govan Koboka. Siva ukuba kunyulwe kwa umkwe wake u Moli Nqohro, ominyaka ingapezu kwamashumi ’mabini ebupoliseni, engoku ubuyele ekaya ukuza kupumla sel’evela e-Mtata. Ngumfo ofanelekileyo. Nakuba engakolwa, uya- zazi indlela zase lizwini akulele kuzo, sitemba ukuba umzi wowupata ngesiko lase sikolweni. Icebo esimnika lona lelo- kuba angake azikutaze izinto ezinje nge ntlanganiso ze- ndywala, nemitayi, nentlanganiso zolutsha ezidulusele kwi- nto ezinje nge ntonjane. Yoniwa zezonto imizi le.

Kulontlanganiso yomzi wase-Dikeni siva ukuba ama- dodana angenise ingxoxo yokunga ingako imvume yokusisa emitshatweni, xa lomitshato ingenazipitipiti. Amadoda amakulu abebeta kwe tu ukwala, esiti elosiko liyasonakalisa isimilo solutsha, ngoko into enjalo mayibe lisiko lomzi elimi- leyo lokuba ingavunywa. Umtshato kufuneka ucitwe kwase mini, abanini-mzi bamangalelwe ekusisiweyo emizini yabo. Nxatsho ke.

Oxonywe kabini.—Umbaleli we *Watchman* ose Win- burg ubalisa ngesenzo esibi kunene esenzeke apo ekux'o nyweni kwababanjwa abane babe Sutu abebegwetyelwe ukufa ngetyala lokubulala. Uti kubonakele ukuba umxbmi unobungxamo bokunga angade awufeze lomsebenzi mbi kunene, ate ngobutyututyutu abenzileyo ekulifezeni ishi- shini elo lake wati kanti ugqwakazile kowokugqibela umbanjwa. Ute eba ufile wayinqumla intsontelo, waka- hleleka pantsi umntu. Zite ezo zidumbu zozine xa kulungi- selelwa ukuba ziposwe kumngxuma obe usel’ umbiwe kade, suka timbilili lendoda yokuggibela. Ekoko ke mntu ndini ukusingwa kwasemgangatweni wokuxbma, bati ababeko babonela umbono ombi kunene ongaqelekileyo—babeta ba- gqitisa ububi bawo akubambelela emilenzeni yomntu oxb- nyiweyo umxbmi, efuna ngokwenjenjalo ukuqondisisa ukuba umpefumlo upumile mpela.

Amabe emfazwe.— Ezivela pesheya kolwandle zibika ukuba ilizwe limaxongo kubi. Amakomkulu akona aku- ngebi ’mangaliso ukuva ukuba aqubisene nokuba kuninina. Kuvakala ukuba u-RuIumente wama-Ngesi uke wakala- zelwa ngokuyityeshela lendawo, azipendulele ke yena ngo- kuti izilungiselelo ziyalala azivuki, nongani angacopele kuzaneka pambi kwelizwe ukuba zimi ngalupina uhlobo.

U-Loliwe omtsha.— Ngosuku lwe 12 ku May bekuko intlanganiso kwidolopana yase Dikeni (Alice) yokucedulu- la umcimbi wokwenza u-Loliwe oyakudibanisa i-Qonce ne Cookhouse, indlela yake inyatele e-Nyara, e-Kobonqaba, e-Bofolo, nalapa e-Dikeni, Elinye lamalungu ulomandla elise Palamenteni u Mr. Johnson—beliko kulo ntlanganiso, latembisa ukwenza yonke imigudu e Palamente ukuwupu- meza umnqweno wayo.

Icam dokwenda.—Kuvakala ukuba ute u-Rulumente wase France elangazelela ukutumela igqiza elitile ukuba liye kuba ngabemi besiqiti esitile, wakupa isaziso sokuba kufu- nwa intombi ezilikulu ukuba ziye kwendiselwa kwabo bemi belozwe litsha. Ute ukuyenza kapukapu lendawo watembi- sa umvuzo otile kwabate bayamkela londlela nokutunyelwa kwelozwe ngapandle kokubutala. Elo nani libe linqwene- leka lifumaneke kalula. Ukwenda kunqabile !

Indlovu ezifuyiweyo.—Ngase Tinara kuvakala ukuba kuseko imihlambi yezi zilo ekungavunyelwe bani ukuba aye- nzakalise. Bati abagcini bayo ngamhla utile batanda ukuke baye kuyibona emadlelweni ayo. Bate besayibuka botuswa kukukonya kwazo, ezatsho langa lonke ihlati liyashukuma. Lontlokoma yabankwantyisa abo banumza- na.

Ukustampisha—Umbaleli otile welinye lamapepa ase Dayimani unika icebo lokuba singabekwa elulwimini isi- tampu xa siza kuncauyatiselwa esigqubutelweni sencwadi. Ulwimi luya yikota intlaka size eso sitampu sibe si- cenge sokuwa. Liti elonene into efanele ukwenziwa, kungekunye kwani, kukubeka incam yolwimi esigqubute- lweni size isitampu sibekwe kulondawo ifumileyo, sonama- tela ke unyaka nonyaka.

Ukumkani wama Jelimani, Emperor Fredrick III, one- sifo somqala esimkatazayo, kuvakala ukuba uyacaca. Lomqala wake kwade kwafuneka ugqojozwe pantsi kwe nqula apa, kwafakwa intsinjana eholoholo amakapefumle ngayo. Akanakuteta ngapandle kokuke awuvingce um- nxunyana lowo ngomnwe eloxeshana atetayo. Ngelinye ixesha uti kodwa uzale bububovu, izeke kufuneke ihlaziyi- we intsinjana leyo.

Amakaya endwendwe ayanda. Umfo ka Xiniwe ubonisi- le—ukuzisa kwesi sigama—ukuba into enje ngale inganako ukupatwa ngemfanelo, yanelise imixelo yabo bakonzwayo. Kuluvuyo kuti ukuva ukuba awase Qonce axaseka ngo- kusanyamezelekayo. Kwa Komani nakona sel’emabini, nangona elisaveleleyo lelika “ R. T. Nukuna and Co.”’ Pambili nto zak’wetu!

Onyel’ umciza.—Ngantsasa itile kwezi veki zipelileyo- lite idindala lase Alice lakubon’ ukuba lisaquba umbanjwa epete i-emele abeye kupalaza okumdaka okube kupakati kuyo, suka piti kwaxabana, yasel’ ilahla inkewu ngalo emele—qere! yatsho yalahla enzaleui, yaqubula umpu we dindala elo, yacela koxongo. Inanamhla amapolisa asa- badula ukufuna lonkewu!

rev. J. A. Chalmers.—Silusizi ukuva ukuba impilo yalo mfundisi ayivumi kulungelelana. Nakuba ebeke wetshalala wasinga e-Natal, ubuye kusanqweneleka ukuba abe pantsi kokulolongwa ligqira. [Site xa sishicilelayo kwagaleleka ucingo lusiti isicaka se Nkosi sibube namhlanje, saya eku- pumleni kwaso.j

Unyulo LWAMA Palamente.—Pesheya kwe Nciba ku- velele u Col. Griffiths, wasalela u Advocate Cloete. Sivu- yela eyokuqala indoda, nokuti lube unyulo lukete yena. Olwase Griqualand East kwa Adam Kok—kuvelele u Mr. Sivewright, wasilela u Mr. Zeitsman. Ekumazini kwetu u Mr. Sivewright nakuba ezibiza ngobu Bulu kwihlelo le A- fricander Bond—simazi engumhlobo wontsundu, um-Skot- shi. Imisebenzi yake esengu Mpatiswa we Ngcingo wavule- la imidaka imisebenzi yokuba zitunywa zencwadi zocingo kwezidolopana zonke, namhla seyingene nje nase ziposini. Akupelile kuti ukubutemba ubuhlobo bake. Besinga mazi kanye tina lo Mr. Zeitsman. Xa siva isandi segama lake ngati yena li Bulu ngokuzalwa.

Iziganeko zomoya.—Emveni kokuba sikove ukubabikela abafundi betu ngeziganeko zomoya kulo mandla siwumeleyo, sifikelwo zindaba ezibika ubukulu bezonakalo ozibangileyo kwindawo ngendawo. Pakati kwezinye ucite izinki yendlu yetyalike yase Mgqwakwebe, kwa Hleke, nakuba ingacita- kalanga yonke; ikwa yilonto kwindlu yomfundisi wase Mkubiso. Abasibaliseleyo bati bazibeka bucala izindlu ezinqukuva, isonakalo esenziwe ngumoya kuzo siyoyikeka ; inxalenye yazo uyibushulisile umoya, wazishiya izinti zopa- hla zingenaso nesibi sengca ngapezulu sokukusele abantu bazo ezimvuleni nasemaqweni. Uvelwano lwetu lukulu nezihlobo zetu ezintsundu ezixwaleke ngolo luhlobo; noko ke lomoya uzishumayeze intshumayelo ekade ziyiva ipuma kwimi lomo emininzi, yokuba kwahlukwane nala- manqugwala, kwakiwe ingxande eziqinileyo.

Intlanganiso zemvuselelo ziqalwe apa nge Cawa yoku- gqibela ku April, kususelwa ekumkeni kwamadoda esawabika kwesidluleyo. Isiqamo esibe sihle kukuguquka ikakulu kwama Ngesana. Kwabamnyama abeko amangqandende azinikeleyo. Yanga i-Nkosi ingakusikelela kume okokuqa lekileyo.

ISIGIDIMI SAMAXOSA, JUNE 1, 1888 43